Mis igaüks meist, kui reamees ühise kultuurtöö alal, sellele omalt poolt juure jõuab lisada on võrreldes tervega kaduvväike. Ainult aeg-ajalt tõusevad meie keskelt üksikud vaimukangelased, kellele antud on meid teataval alal korraga mitu sammu edasi viia, jäädavalt siduda oma nime tähtsa ajajärguga inimkonna vaimse arenemise ajaloos. Üks kõige suuremaist nende hulgas on lmmanuel Kant, kelle 200 - aastase sünnipäeva mälestamiseks meie  täna siia oleme kokku tulnud.